Jordan Veretout

Jordan Marcel Gilbert Veretout (; lahir 1 Mac 1993) merupakan seorang pemain bola sepak Perancis yang beraksi di posisi pemain tengah untuk kelab Marseille dan pasukan kebangsaan Perancis.

Kerjaya kelab

Nantes
Veretout melakukan penampilan sulungnya untuk Nantes pada 13 Mei 2011 ketika aksi liga menentang Sedan. Pada musim berikutnya, beliau melakuka penampilan sulungnya ketika perlawanan Coupe de la Ligue menentang Reims. Secara keseluruhannya, Veretout telah beraksi sebanyak 146 perlawanan untuk Nantes sepanjang tempoh lima tahun kariernya bersama kelab Perancis itu.

Aston Villa
Pada 31 Julai 2015, Veretout menyertai kelab Liga Perdana Inggeris, Aston Villa selepas beliau setuju menandantangani kontrak selama lima tahun. Veretout secara rasminya melakukan penampilan sulungnya untuk Aston Villa ketika aksi menentang Bournemouth pada 8 Ogos 2015.

Pada 23 Ogos 2016, Veretout dipinjamkan ke kelab Saint-Étienne dari Aston Villa.

Fiorentina
Pada 25 Julai 2017, Veretout melakukan perpindahan ke kelab Itali, Fiorentina selepas beliau bersetuju menandantangani kontrak selama empat tahun bersama pilihan untuk melanjutkannya sehingga ke lima tahun. Perpindahan yang membabitkan beliau dari Aston Villa itu dilaporkan bernilai €7 juta.

Roma
Pada 20 Julai 2019, Veretout menyertai Roma secara pinjaman bersama pilihan untuk dibeli dengan kekal.

Kerjaya antarabangsa 
Veretout merupakan seorang bekas pemain bola sepak remaja Perancis. Beliau telah mewakili pasukan Perancis sejak dari peringkat bawah-18 sehingga pasukan bawah-21 Perancis. Beliau telah meraih kejuaraan Piala Dunia B-20 FIFA 2013 di Turki. Beliau telah diberi pujian berdasarkan prestasinya yang menyerlah bersama gandingan pemain tengah lain seperti Geoffrey Kondogbia dan Paul Pogba. Veretout telah menyudahkan tendangan penalti pada aksi final dalam penentuan penalti bagi memastikan kemenangan berpihak kepada Perancis.

Statistik kerjaya

Kelab

Pencapaian

Kelab
Nantes
Ligue 2: 2012–13

Antarabangsa
Perancis B20
Piala Dunia B-20 FIFA: 2013

Catatan

External links
 Club profile
 
 
 

Kelahiran 1993
Orang hidup
Pemain bola sepak Perancis
Pemain FC Nantes
Pemain Aston Villa F.C.
Pemain AS Saint-Étienne
Pemain ACF Fiorentina
Pemain A.S. Roma
Pemain Olympique de Marseille
Pemain Perancis Piala Dunia FIFA 2022